38. ΑΠΟΦΑΣΗ ΥΠΟΥΡΓΟΥ ΑΝΑΠΛΗΡΩΤΗ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/1823/Φ.40 της 8/24 Ιουν. 1983 (ΦΕΚ Β΄ 360) Συμπλήρωση αποφάσεως για ρύθμιση εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού Εμπορίου διατάξεων». 2.Τις διατάξεις του Νόμ. 400 «περί Υπουργικού Συμβουλίου και Υπουργείων» όπως τροποποιήθηκε με τον Νόμ. 1266/82. 3.Τις διατάξεις των Π.Δ. 574/82 και 577/82 «περί μεταφοράς Υπηρεσιών στο Υπουργείο Εθν. Οικονομίας από το Υπουργείο Εμπορίου». 4.Την απόφασή μας αριθ. Ε4/10110/4.12.80. 5.Σχετικά αιτήματα ενδιαφερομένων και Σελ. 264,32 Τεύχος ΣΤ92-Σελ. 24 6.Το έγγραφο του Υπουργείου Γεωργίας αριθ. 203278/26.4.83, αποφασίζουμε: Συμπληρώνουμε την παραπάνω απόφασή μας αριθ. Ε4/10110/80, εγκρίνουμε να θεωρείται δηλώσεις-τιμολόγια εξαγωγής τυριών δασμ. κλασ. 04.04 κεφαλοτυριού, κεφαλογραβιέρας, κασερίου και φέτας που παρασκευάζονται από πρόβειο ή και γίδινο γάλα στους παρασκευαστές τυριών (βιομηχανίες και βιοτεχνίες γάλακτος ιδιωτικές ή συνεταιριστικές) ή τα συλλογικά τους όργανα (ΣΥΝΕΡΓΑΛ, Ένωση τυροπαραγωγών Βορείου Ελλάδος κ.λπ.) ως και εξαγωγείς, εφόσον οι τελευταίοι προσκομίσουν, πέραν από την επιβαλλόμενη δήλωση του Νόμ. 105/69 από τους παρασκευαστές ότι για το τυρί χρησιμοποιήθηκε πρόβειο ή και γίδινο γάλα, και την έγγραφο συγκατάθεση του παρασκευαστή προς τους εξαγωγείς, για την πραγματοποίηση από αυτούς της εξαγωγής. Η παρούσα που ισχύει από της υπογραφής της να δημοσιευθεί στην Εφημερίδα της Κυβερνήσεως. 